GCAP วิ่งอีก 4% โบรกฯมองบวกดีลร่วมทุน “นิ่มซี่เส็งขนส่ง 1988” ต่อยอดธุรกิจโต
GCAP วิ่งอีก 4% โบรกฯมองบวกดีลร่วมทุน “นิ่มซี่เส็งขนส่ง 1988” ต่อยอดธุรกิจโต
24 ธ.ค. 2563

ผู้สื่อข่าวรายงานว่า ราคาหุ้น บริษัท จี แคปปิตอล จำกัด (มหาชน) หรือ GCAP ณ เวลา 10.34 น. อยู่ที่ระดับ 1.69 บาท บวก 0.07 บาท หรือ 4.32% สูงสุดที่ระดับ 1.74 บาท ต่ำสุดที่ระดับ 1.64 บาท ด้วยมูลค่าการซื้อขาย 20.24 ล้านบาท

บล.ดีบีเอส วิคเคอร์ส ระบุในบทวิเคราะห์ จากกรณี GCAP ทำ MOU กับบริษัทนิ่มซี่เส็งขนส่ง 1988 ยักษ์ใหญ่วงการขนส่ง ตั้งบริษัทร่วมทุนปล่อยสินเชื่อกลุ่มเกษตรกรรมและขนส่ง เริ่มต้นไตรมาส 2/64
โดยมองว่าดีลนี้เป็นบวกกับทั้งสองบริษัท โดยในส่วนของ GCAP มีความถนัดด้านสินเชื่อการเกษตรและมีฐานลูกค้าเกษตร (ปล่อยสินเชื่อรถเกี่ยวนวดข้าว, รถแทรกเตอร์ รถตักดิน เป็นต้น (ปัจจุบันมีพอร์ตราว 2 พันล้านบาท) ขณะที่นิ่มซี่เส็งมีฐานลูกค้าขนส่งทั่วประเทศ เมื่อจับมือกันก็จะต่อยอดธุรกิจไปได้อีกมาก โดยเฉพาะสินเชื่อภาคขนส่ง
 